Filmul documentar despre viața campionului a fost difuzat joi seara în cadrul secțiunii Proiecții Speciale, a Festivalului de Film de la Cannes.
Ilie Năstase și Ion Țiriac au arătat impecabil pe covorul roșu, iar Ioana, soția lui Ilie, a avut o apariție spectaculoasă. La scurt timp după prezenta la eveniment, Ilie Năstare a avut prima reacție despre experiența de la Cannes.
VEZI GALERIA FOTOPOZA 1 / 6„M-am simțit foarte bine, mai ales că nu am mai fost la un astfel de eveniment. L-am văzut la televizor, dar una este să fii acolo și alta este să urmărești totul al televizor.
Sunt lucruri, din film, pe care eu le-am făcut acum 50 – 60 de ani. Le știu foarte bine, dar ceilalți, mai ales publicul tânăr nu prea știe ce am făcut eu. Ideea aceasta a fost, să facem filmul pentru cei tineri”, a povestit Ilie Năstase, pentru WOWbiz.ro.
Întrebat ce l-a impresionat cel mai tare în timpul Festivalului de Film de la Cannes, Ilie Năstase a mărturisit că a fost surprins de cât de mulți oameni sosesc în oraș, cu prilejul acestui eveniment grandios.
„M-a impresionat câtă lume era acolo și câți oameni vin și pe stradă și în hotel, și la restaurante. Este ceva incredibil”, a mai precizat marele sportiv, după proiecția filmului „Nasty” la Cannes.
Lungmetrajul-documentar „Nasty”, regizat de Cristian Pascariu, Tudor D. Popescu și Tudor Giurgiu, a fost prezentat în secțiunea „Proiecții Speciale” din Programul Oficial, pe 23 mai 2024.
Filmul a avut premiera în data de 16 aprilie la Sala Palatului, București, unde a fost văzut de aproape 3.000 de persoane, în prezența lui Ilie Năstase și a Nadiei Comăneci.
De data aceasta, pe covorul roșu de la Cannes 2024, Ilie Năstase și-a făcut apariția alături de Ion Țiriac, dar și de alte legende ale tenisului. I-au fost alături Virginia Ruzici, Boris Becker și Mansour Bahrami. La finalul difuzării filmului, Ilie Năstase a fost aplaudat la scenă deschisă.